Diari Oficial de la Generalitat Valenciana


Sumari del DOGV 4825, del 23-08-2004 (2004/8645)

Informació pública del programa d'actuació integrada de la unitat d'execució número 1 de Benifairó de la Valldigna.
-------------------------------------------------------------------------------------------------------------------

### Dades del document

Número de DOGV
:   4825

Data del DOGV
:   23-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8645


Organisme emissor
:   Ajuntament de Benifairó de la Valldigna

Tipus de document
:   Anunci

Informació pública del programa d'actuació integrada de la unitat d'execució número 1 de Benifairó de la Valldigna. [2004/Q8645]
  
En compliment del que disposa l'article 46 en relació amb l'article 53 i concordants de la Llei Valenciana 6/1994, Reguladora de l'Activitat Urbanística, per la Resolució de l'Alcaldia, de data 21 de juliol de 2004, se sotmet a informació pública, durant 20 dies, a les oficines municipals, el programa d'actuació integrada de la unitat d'execució número 1, al qual s'adjunta el projecte d'urbanització respectiu, tots formulats per iniciativa de la mercantil Frutas Tono, SL, a l'empara del que disposa l'article 44 i concordants de l'esmentat text legal, redactats per Arcadia Ingeniería, SL.
  
El termini d'informació pública comptarà a partir del dia de la publicació d'aquest anunci en el Diari Oficial de la Generalitat Valenciana, el qual s'anunciarà també en el diari Levante editat a la Comunitat Valenciana.
  
Durant l'esmentat termini d'informació pública, s'admetran tant al·legacions com alternatives tècniques diferents a allò que conté el programa i, després de la conclusió, els qui, sent propietaris dels terrenys o no, tinguen interés a ser seleccionats com a adjudicataris del programa corresponent, podran presentar a l'ajuntament proposicions juridicoeconòmiques, durant els cinc dies següents al venciment del termini dels 20 dies esmentats abans.
  
Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Valenciana 6/1994, acompanyada, si s'escau, de projectes complementaris. Les proposicions jurídiques i econòmiques es presentaran en plica tancada amb la documentació esmentada en els apartats c) i d) de l'article 32 ja assenyalat.
  
Els terminis indicats anteriorment es prorrogaran durant 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial, i en presta caució en la quantia que es determine reglamentàriament.
  
La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques abans d'hora.
  
L'acte d'obertura de pliques o proposicions juridicoeconòmiques tindrà lloc el primer dijous hàbil següent a la conclusió del termini per a presentar-les, a les 12.00 hores, a l'ajuntament. Se n'alçarà acta de la realització i del resultat.
  
En el termini de 10 dies, comptador a partir del dia de l'acte d'obertura de pliques o proposicions juridicoeconòmiques, es podran formular al·legacions a l'acte i resultat esmentats.
  
Observacions: entre les condicions d'adjudicació del programa s'arreplegarà l'obligació d'assumir/garantir la correcta connexió amb les xarxes d'accés, de subministrament i d'evacuació.